C 380/18
LT
Europos Sąjungos oficialusis leidinys
2022 10 3
2022 m. liepos 20 d. pareikštas ieškinys byloje PW / EIVT (Byla T-448/22) (2022/C 380/21) Proceso kalba: anglų Šalys Ieškovas: PW, atstovaujamas lawyers S. Rodrigues ir A. Champetier Atsakovė: Europos išorės veiksmų tarnyba Reikalavimai Ieškovas Bendrojo Teismo prašo: — panaikinti 2021 m. liepos 30 d. implicitinį atsakovės sprendimą, kuriame atsisakoma ištaisyti 2020 m. metinių kelionės išlaidų kompensacijos apskaičiavimą, kiek tai susiję su jo vaikais, ir, prireikus, panaikinti 2022 m. balandžio 14 d. atsakovės sprendimą atmesti skundą, pateiktą 2021 m. spalio 28 d. pagal ES pareigūnų tarnybos nuostatų 90 straipsnio 2 dalį ir, — priteisti iš atsakovės visas ieškovo patirtas bylinėjimosi išlaidas, susijusias su šiuo apeliaciniu skundu.
Ieškinio pagrindai ir pagrindiniai argumentai Grįsdamas ieškinį ieškovas remiasi dviem pagrindais. 1.
Pirmasis ieškinio pagrindas grindžiamas Pareigūnų tarnybos nuostatų VII priedo 7 straipsnio 1 dalies ir 8 straipsnio 1 dalies bei gero administravimo principo pažeidimu. 2.
Antrasis ieškinio pagrindas grindžiamas rūpestingumo pareigos pažeidimu.
2022 m. liepos 20 d. pareikštas ieškinys byloje Evonik Operations / Komisija (Byla T-449/22) (2022/C 380/22) Proceso kalba: anglų Šalys Ieškovė: Evonik Operations GmbH (Esenas.
Vokietija), atstovaujama advokatų J. P. Montfort ir T. Delille Atsakovė: Europos Komisija Reikalavimai Ieškovė Bendrojo Teismo prašo: — pripažinti ieškinį priimtinu ir pagrįstu; — panaikinti 2022 m. vasario 16 d.
Komisijos deleguotąjį reglamentą (ES) 2022/692, kuriuo, derinant prie technikos ir mokslo pažangos, iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, ir kiek juo iš dalies keičiamas šis reglamentas nustatant naują suderintą tam tikrų cheminių medžiagų t. y. silanamino, 1,1,1-trimetil-N-(trimetilsilil)-, hidrolizės produktų su siliciu; apdoroto paviršiaus nanodalelių pavidalo pirogeninio sintetinio amorfinio silicio dioksido (toliau – medžiaga arba SAS-HMDS) (CAS Nr. 68909-20-6), klasifikavimą ir ženklinimą (toliau – ginčijamas reglamentas) (1). — priteisti iš atsakovės šio proceso bylinėjimosi išlaidas; ir — imtis kitų reikalingų priemonių.